Ո՞րն էր պուտինյան հերթական բաց հանդիպման նորույթը: Այն, որ միջոցառմանը նույնքան հրապարակայնորեն ներգրավված էին կառավարության անդամները, նահանգապետները, քաղաքապետները: Նստած իրենց աշխատասենյակներում, վերջիններս սպասում էին քաղաքացիների ու Պուտինի հարցադրումներին, անհրաժեշտության դեպքում տալիս էին իրենց պարզաբանումները: Այսինքն, պետության ղեկավարի հետ կիսում էին իրենց պատասխանատվությունը այս կամ այն թերացման համար: Պատկերացրեք, ժամանակին սյունիքցի մի խեղճ գյուղացի իր դարդերը պատմեր Սերժ Սարգսյանին, և վերջինս խնդրի հստակեցման պահանջով դիմեր... Լիսկային: Բոլորի աչքի առաջ: